|  |  |
| --- | --- |
| **REPUBLIKA HRVATSKA****MINISTARSTVO TURIZMA I SPORTA** | \*P/21595145\* |

KLASA: 112-01/23-01/1

URBROJ: 529-02-02-02/4-23-5

Zagreb, 24. ožujka 2023.

**OPIS POSLOVA, PODACI O PLAĆI RADNOG MJESTA, SADRŽAJ I NAČIN TESTIRANJA, PRAVNI IZVORI ZA PRIPREMU PROVJERE ZNANJA**

**ZA KANDIDATE/KINJE**

 vezani uz raspisani javni natječaj za prijam u državnu službu u Ministarstvo turizma i sporta, objavljenog u

„Narodnim novinama“, broj 33/23 od 24. ožujka 2023. godine

**GLAVNO TAJNIŠTVO**

**Sektor za javnu nabavu, ljudske potencijale, informatičke i opće poslove**

**Služba za informatičke i opće poslove**

**- stručni/a referent/ica – arhivar - 1 izvršitelj/ica, broj 32. Sistematizacije radnih mjesta**

**OPIS POSLOVA:**

Izvod iz Pravilnika o unutarnjem redu Ministarstva turizma i sporta:

**Poslovi i zadaci:**

* obavlja poslove preuzimanja predmeta i dokumentacije i razvođenja istih u osnovnim uredskim knjigama i evidencijama,
* oblikuje i označava arhivske jedinice, odlaže arhivske jedinice i upisuje u arhivsku knjigu,
* obavlja druge odgovarajuće upravne i s njima povezane stručne poslove,
* razvodi spise u djelovodnik,
* obavlja pripremne poslove u vezi s izlučivanjem registraturnog gradiva,
* izdaje gradivo na korištenje,
* brine o provođenju mjera materijalne zaštite gradiva,
* obavlja i druge poslove iz djelokruga Službe.

**IZVORI ZA PRIPREMU PROVJERE ZNANJA ZA RADNO MJESTO STRUČNI/A REFERENT/ICA - ARHIVAR, radno mjesto broj 32:**

Pitanja kojima se provjerava ***znanje potrebno za obavljanje poslova radnog mjesta za koje je raspisan javni natječaj*** temelje se na sljedećem izvoru:

* Uredba o uredskom poslovanju („Narodne novine, broj: 75/21)

Test provjere znanja rada na osobnom računalu.

**PODACI O PLAĆI RADNOG MJESTA STRUČNI/A REFERENTI/ICA - ARHIVAR, broj 32.**

Na temelju članka 108. Zakona o državnim službenicima i namještenicima („Narodne novine“, broj 27/01), a u vezi s člankom 144. stavkom 2. Zakona o državnim službenicima („Narodne novine”, broj 92/05, 107/07, 27/08, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15 – Odluka Ustavnog suda Republike Hrvatske, 61/17, 70/2019, 98/19 i 141/22), plaću navedenog radnog mjesta čini umnožak koeficijenta složenosti poslova radnog mjesta koji, sukladno Uredbi o nazivima radnih mjesta i koeficijentima složenosti poslova u državnoj službi („Narodne novine“, broj 37/01, 38/01 - ispravak, 71/01, 89/01, 112/01, 7/02 - ispravak, 17/03, 197/03, 21/04, 25/04 - ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/2012, 82/12, 100/12, 124/12, 140/12. 16/13, 25/13, 52/13, 96/13, 126/13, 02/14, 94/14, 140/14, 151/14, 76/15, 100/15, 71/18, 73/19, 63/21, 13/22, 139/22 i 26/23), iznosi **0,897**, i osnovice za izračun plaće, uvećan za 0,5% za svaku navršenu godinu radnog staža. Osnovica za obračun plaće za državne službenike i namještenike od 1. siječnja 2023. godine do 31. ožujka 2023. godine iznosi 884,39 eura bruto, a utvrđena je Kolektivnim ugovorom za državne službenike i namještenike („Narodne novine“, broj 56/22 i 127/22 – Dodatak I).

**TESTIRANJE KANDIDATA/KINJA**

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima. Testiranje se provodi u dvije faze. Prva faza testiranja sastoji s od provjere znanja, sposobnosti i vještina bitnih za obavljanje poslova radnog mjesta. Druga faza testiranja sastoji se od provjere znanja rada na računalu. U prvu fazu testiranja upućuju se kandidati koji ispunjavaju formalne uvjete iz javnog natječaja, a čije su prijave pravodobne i potpune.

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova. Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja, i to 15 kandidata. Ako je u prvoj fazi zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja, a ako je u drugoj fazi zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja. Svi kandidati koji dijele 10. mjesto nakon testiranja u prvoj i drugoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i (intervjuu).

**MJESTO I VRIJEME ODRŽAVANJA TESTIRANJA BIT ĆE OBJAVLJENO NAJMANJE 5 DANA PRIJE DANA TESTIRANJA NA MREŽNIM STRANICAMA MINISTARSTVA TURIZMA I SPORTA** [**www.mints.gov.hr**](http://www.mints.gov.hr)**.**

**MINISTARSTVO TURIZMA I SPORTA**